ΓΡΑΠΤΗ ΕΡΩΤΗΣΗ E-1228/01

υποβολή: Jos Ribeiro e Castro (UEN) προς την Επιτροπή

(26 Απριλίου 2001)

Θέμα: Αποτυχία των διαπραγματεύσεων για την Αλιευτική Συμφωνία μεταξύ ΕΕ και Μαρόκου Συνεργασία με το Μαρόκο

Απαντώντας στην ερώτηση του κ. Fernando Fernndez Martin (E-2594/00)(1), ο Επίτροπος κ. Christopher Patten ανέφερε ότι η βοήθεια που χορηγήθηκε κατά την περίοδο 1996/99 προς το Μαρόκο, στα πλαίσια του προγράμματος ΜΕDA και μόνο, ανήλθε στα 630,29 εκατ. ευρώ, που αντιπροσωπεύει, για την τετραετή αυτή περίοδο, ετήσιο μέσο όρο 157,5 εκατ. ευρώ. Υποθέτουμε ότι τα σημερινά ποσά χρηματοδοτικής ενίσχυσης προς το Μαρόκο στα πλαίσια των κοινοτικών προγραμμάτων συνεργασίας ισούνται τουλάχιστον με τα προαναφερθέντα ποσά, μολονότι δεν διαθέτουμε ακριβή στοιχεία.

Σύμφωνα με δημοσιεύσεις του Πορτογαλικού Τύπου, η αποτυχία των διαπραγματεύσεων όσον αφορά την αλιευτική συμφωνία μεταξύ ΕΕ και Μαρόκο οφείλεται, κατά μεγάλο βαθμό, σε μία διαφορά 5 δισ. εσκούδος ετησίως σε χρηματοδοτική αντιστάθμιση την οποία η κυβέρνηση του Μαρόκου ζήτησε και στην οποία δεν συμφώνησε η Επιτροπή. Αυτή η διαφορά των 5 δισ. εσκούδος ισούται με 24,9 εκατ. ευρώ, ποσό το οποίο είναι πολύ κατώτερο του επιπέδου της βοήθειας που χορηγεί η ΕΕ στο Μαρόκο ετησίως.

Είναι ευνόητο ότι το Μαρόκο, ή οποιαδήποτε άλλη χώρα, μπορεί να αποφασίσει να διαπραγματευθεί τους πόρους της σεψηλότερες τιμές και το γεγονός αυτό εντάσσεται απόλυτα στα πλαίσια των κυριαρχικών της δικαιωμάτων. Ωστόσο, μια χώρα η οποία επιλέγει να συνάπτει συμφωνίες πάνω σε αυτή τη βάση, πρέπει αντίστοιχα να μειώνει το επίπεδο εξάρτησης και ανάγκης της εξωτερικής βοήθειας. Με άλλα λόγια, η αποδοχή των αιτημάτων του Μαρόκου προφανώς θα αντισταθμιζόταν από μεγαλύτερη ή, τουλάχιστον, ανάλογη μείωση της κοινοτικής χρηματοδοτικής βοήθειας στα πλαίσια των προγραμμάτων συνεργασίας. Μια τέτοια πολιτική, δηλαδή μεγαλύτερη ανεξαρτησία μέσω της αποτελεσματικής χρησιμοποίησης των ιδίων πόρων και, ως εκ τούτου, μικρότερη ανάγκη για βοήθεια από το εξωτερικό, θα μπορούσε βεβαίως να θεωρηθεί αιτιολογημένη.

Είναι επίσης φανερό ότι η αποτυχία των διαπραγματεύσεων για την αλιευτική συμφωνία είχε σοβαρές οικονομικές και κοινωνικές συνέπειες για τους αλιείς και την οικονομία γενικότερα της Πορτογαλίας και της Ισπανίας.

Τα κοινοτικά προγράμματα συνεργασίας αποτελούν μέρος των διεθνών πολιτικών αλληλεγγύης, οι οποίες έχουν αναμφισβήτητη σημασία, ιδίως έναντι του λαού του Μαρόκου και του Βασιλείου του Μαρόκου, μιας γείτονος και φίλης χώρας. Ωστόσο, στον τομέα της αλληλεγγύης, η Επιτροπή και τα λοιπά κοινοτικά θεσμικά όργανα έχουν πρώτο και κύριο καθήκον τους πολίτες της ΕΕ, των οποίων η ευημερία, στην συγκεκριμένη περίπτωση, έχει σοβαράπονομευθεί.

Θα μπορούσε μήπως η Επιτροπή να αναφέρει κατά πόσον προσπάθησε να προασπίσει τα συμφέροντα της ΕΕ, και ειδικότερα τα συμφέροντα των πορτογάλων και ισπανών αλιέων, τηρώντας μια αταλάντευτη στάση στις διαπραγματεύσεις της με το Βασίλειο του Μαρόκου, επιχειρώντας να εξισορροπήσει την χρηματοδοτική αντιστάθμιση που ζήτησε το Μαρόκο για την αλιευτική συμφωνία και μειώνοντας αντίστοιχα την κοινοτική βοήθεια που χορηγείται στα πλαίσια των προγραμμάτων συνεργασίας; Εάν όχι, για ποίον λόγο δεν το έπραξε;

(1) ΕΕ C 113 E της 18.4.2001, σελ. 128.

Απάντηση του κ. Patten εξ ονόματος της Επιτροπής

(13 Ιουνίου 2001)

Η Κοινότηταπέγραψε συμφωνία με το Βασίλειο του Μαρόκου, η οποία ετέθη σε ισχύ την 1η Μαρτίου 2000. Η συμφωνία αυτή προβλέπει μακροπρόθεσμα τη δημιουργία ζώνης ελευθέρων συναλλαγών μεταξύ των δυο συμβαλλομένων μερών.

Η δασμολογική κατάργηση την οποία συνεπάγεται η εφαρμογή της εν λόγω συμφωνίας θα έχει αφενός ως αποτέλεσμα να επιτευχθεί το σταδιακό άνοιγμα της μαροκινής αγοράς, γεγονός από το οποίο θα ωφεληθούν κοινοτικοί εμπορικοί φορείς και αφετέρου ναποχρεωθεί να καταβάλει μεγάλη προσπάθεια ο παραγωγικός τομέας του Μαρόκου προκειμένου να αντιμετωπιστεί ο κοινοτικός ανταγωνισμός. Το πρόγραμμα ΜΕDA επινοήθηκε για να βοηθηθεί το Μαρόκο στην προσπάθειά του να βελτιώσει την κατάσταση της οικονομίας του κατά τη μεταβατική φάση προς τη δημιουργία της ζώνης ελευθέρων συναλλαγών.

Ωστόσο, αξίζει ναπενθυμιστεί ότι στο πλαίσιο αυτό η δασμολογική κατάργηση συνεπάγεται, μετά τη θέση σε εφαρμογή της συμφωνίας σύνδεσης, βραχυπρόθεσμη μείωση του ετήσιου προϋπολογισμού του Μαρόκου που μετά βίας θα αντισταθμίζεται από το πρόγραμμα MEDA, δεδομένου του περιορισμένου ύψους των κοινοτικών πόρων για συνεργασία με τρίτες χώρες.

Οι σχέσεις μεταξύ της Κοινότητας και του Μαρόκου μαρτυρούν την αμοιβαία πρόθεση των δύο εταίρων να προχωρήσουν προς μια οικονομική ολοκλήρωση η οποία θα είναι συμφέρουσα για αμφότερα τα μέρη. Η συνεργασία στον τομέα της αλιείας αποτελεί μια πτυχή, βεβαίως σημαντική, των ευρύτερων σχέσεων μεταξύ των εταίρων. Κατά τις διαπραγματεύσεις της αλιευτικής συμφωνίας, η Επιτροπή έλαβεπόψη της τα ευρωπαϊκά συμφέροντα στο σύνολό τους, στο πλαίσιο των σχέσεων της Κοινότητας με το Μαρόκο.